Joulu tullut on
1. Joulu, joulu tullut on
juhla armahainen!
Siitä riemu verraton,
ilo autuainen.

2. Kiittäkäämme Jumalaa,
Isää taivaallista,
kaiken hyvän jakajaa
armon antimista!

3. Jeesus, Jeesus tullut on,
paras ystävämme.
Yöstä aamun valohon
johtaa elämämme.

4. Jeesus kun on ainiaan
matkaoppaanamme,
silloin taivaan kotimaan
kerran saavutamme.

5. Rauha, rauha tullut on,
Herran Henki pyhä.
Meillä toivo, usko on
Jeesuksessa yhä.

6. Ympärillä maailma
myrskyn lailla pauhaa.
Sydämemme levossa
nauttii joulurauhaa.

Kirjoittanut Olli Vuorinen (1842-1917)

Laulut